བོད་ནས་མིང་འདོན་གནང་འདོད་མེད་པའི་མི་སྣ་ཁག་ཅིག་གིས་འདི་ག་རླུང་འཕྲིན་ཁང་ལ་གནས་ཚུལ་མཁོ་སྤྲོད་གནང་བ་ལྟར་ན།སྤྱི་ནོར་༧གོང་ས་༧སྐྱབས་མགོན་ཆེན་པོ་མཆོག་གི་འཁྲུངས་སྐར་སྲུང་བརྩི་ཞུ་རྒྱུར་རྒྱ་གཞུང་གིས་དམ་དྲག་ཆེན་པོ་བྱས་ཡོད་ནའང་།བོད་མི་ཚོས་གསང་ཐབས་ཀྱི་སྒོ་ནས་འཁྲུངས་སྐར་སྲུང་བརྩི་ཞུས་འདུགབོད་མདོ་སྨད་མཚོ་སྔོན་མཚོ་ལྷོའི་ཕྱོགས་སུ་མི་མང་འདུ་འཛོམས་ཀྱིས་འཁྲུངས་སྐར་སྲུང་བརྩི་ཞུ་ཐུབ་མེད་ཀྱང་།དྲ་ལམ་བརྒྱུད་བོད་མི་མང་པོ་ཞིག་གིས་ཕྱི་ཚེས་༦གི་ཞོག་པ་སྔ་པོ་ནས་བཟུང་༧གོང་ས་མཆོག་སྐུ་ན་ཕྲ་བའི་སྐབས་ཀྱི་སྐུ་པར་བཞག་ནས་སེམས་པ་ཆེན་པོ་མཆོག་གི་སྐུའི་འཁྲུངས་སྐར་ལ་བསུ་བ་དང་འཚམས་འདྲི་ཞུ་ཞེས་བྲིས་ནས་དྲ་ཐོག་བརྒྱུད་སྐུར་གནང་ཡོད་པ་རེད།